作者：叶阊
词牌/韵律：摸鱼儿

paragraphs: 倚薰风、画阑亭午。
采莲柔橹如语。
红裙溅水鸳鸯湿，几度云朝雨暮。
游冶处。
是好是、小桥芳树寻幽趣。
绣帘低护。
任凉入霜纨，月侵冰簟，长夏等闲度。
都如梦，怅望游仙旧侣。
遗踪今在何许。
愁予渺渺潇湘浦。
槛竹空敲朱户。
黯无绪。
念多情文园，曾草长门赋。
酒酣自舞。
笑满袖缁尘，数茎霜鬓，羞杀照溪鹭。